**ГОДИШЕН ИЗВЕШТАЈ 2023**

**ФОРУМ ЗА РАЗУМНИ ПОЛИТИКИ**

Форум за разумни политики е тинк-тенк организација, основана во 2017 година со цел:

• Создавање основа за одржлив развој во доменот на демократијата, културата и економијата;

• Промовирање општество кое влече корени од разумот, како најиздржлив фундамент за градење на заеднички политики;

• Лансирање платформа за афирмација на реални, опипливи, здраворазумски политики и принципи, без разлика дали се популарни и „тренди“ во моментот на нивното изговарање;

• Спротивставување на компромиси и лажни консензуси кои нудат палијативни решенија, но во својата суштина го продлабочуваат раздорот во општеството и го загрозуваат долгорочниот просперитет;

• Предизвикување и критичко преиспитување на позициите, политиките и ставовите на секој политички и економски естаблишмент, особено оние кои се отворено недемократски или проблематично демократски.

**Во 2023-ра година „Форум за разумни политики“ ги имплементираше следните проeкти:**

1. **Наслов на проектот: „Поддршка на изборните реформи во Северна Македонија“ - Академија за јавни политики (трета генерација)
Изборни системи во Република Северна Македонија**

Период на имплементација: 01.08.2022 до 01.06.2023

Донатор: Влада на Швајцарија, имплементиран од Меѓународната фондација за изборни системи (IFES)

Академијата за јавни политики е наменета за претставници на подмладоците на политичките партии во Северна Македонија со цел едуцирање и подигање на идни политички и општествени лидери, опремени со општи и специфични вредности и знаења за политичките процеси во земјата.

Активности кои се спроведоа во рамките на проектот:

* Четири модули (сеопфатни-тридневни работилници);
* Менторство и обука за изработката на краток документ за јавни политики;
* Ангажирање со локалните заедници и засегнатите чинители за релевантните прашања преку тематски дебати и дискусии;
* Студиска посета во Република Хрватска;

<http://frp.mk/en/article?id=84>

1. **Наслов на проектот: „Поддршка на изборните реформи во Северна Македонија“ – Алумни активности
Изборни системи во Република Северна Македонија**

Период на имплементација: 01.08.2023 до 31.12.2023

Донатор: Влада на Швајцарија, имплементиран од Меѓународната фондација за изборни системи (IFES)

ФРП организираше активности со алумнистите од три генерации на Академијата за јавни политики, за промовирање на постигнатите резултати од работата со партиските подмладоци преку Академијата за јавни политики.

Беа организирани серија на настани, како еднодневна работилница за медиумско претсавување, дводневна работилница за етика и интегритет во јавната сфера, и водскасти со истакнати алумнисти.

1. **Наслов на проектот: „Индекс на транспарентност на политичките партии“**

Период на имплементација: 01.08.2023 до 31.12.2023

Донатор: Амбасада на Велика Британија, имплементиран од Вестминстер фондација за демократија (WFD)

Форум за разумни политики беше вклучен во изработката на Индекс на траспарентност на политичките партии. Овој индекс се даде сеопфатна проценка на повеќе политички партии од Северна Македонија, обезбедувајќи непроценливи наоди за нивната транспарентност и придонесе кон тоа политичките партии да ја унапредат својата транспарентност и отвореност, придонесувајќи кој демократските процеси.